Neuvoston asetus (ETY) N:o 2157/92, annettu 23 päivänä heinäkuuta 1992, yhteisön metsien suojelusta ilmansaasteilta annetun asetuksen (ETY) N:o 3528/86 muuttamisesta



Virallinen lehti nro L 217 , 31/07/1992 s. 0001 - 0002

Suomenk. erityispainos Alue 15 Nide 11 s. 0167

Ruotsink. erityispainos Alue 15 Nide 11 s. 0167



NEUVOSTON ASETUS (ETY) N:o 2157/92, annettu 23 päivänä heinäkuuta 1992, yhteisön metsien suojelusta ilmansaasteilta annetun asetuksen (ETY) N:o 3528/86 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 130 s artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että yhteisön metsien elinvoimaisuuden heikkeneminen on edelleen ongelma, minkä vuoksi olisi jatkettava ja täydennettävä asetuksella (ETY) N:o 3528/86(4) vahvistettua yhteistä toimintaa, on tarpeen kerätä tarkkoja tietoja metsien saastuneisuudesta ja sen muutoksista sekä yksityiskohtaisia tietoja olennaisista ekologisista raja-arvoista, jotta voitaisiin paikantaa paremmin sellaiset syy-seuraussuhteet, jotka johtavat metsien elinvoimaisuuden heikentymiseen; pysyvien koealojen eurooppalainen verkosto metsien ekojärjestelmän seuraamiseksi muodostaa tähän tarkoitukseen soveltuvan keinon, asetusta (ETY) N:o 3528/86 varten, sellaisena kuin se on muutettuna tällä asetuksella, olisi säädettävä kymmenen vuoden pituisesta ohjelmasta, joka alkaa 1 päivästä tammikuuta 1987, tämän monivuotisen ohjelman täytäntöönpanoon arvioidaan tarvittavan 29,4 miljoonaa ecua; vuotta 1992 varten arvioidaan voimassa olevan varainhoito-ohjelman mukaan tarvittavan 4,2 miljoonaa ecua, ja ohjelman rahoittamiseen tilivuoden 1992 jälkeen varattavat summat on kirjattava voimassa olevaan yhteisön talouskehykseen, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3528/86 seuraavasti: 1 Korvataan 2 artikla seuraavasti: "2 artikla 1 Toiminnan tavoitteena on auttaa jäsenvaltioita: - perustamaan yhteisten menettelyjen perusteella määräajoin tehtävä kartoitus metsille aiheutuneista vaurioista ja erityisesti ilmansaasteiden aiheuttamista vaurioista, - luomaan tai täydentämään yhteensovitetulla ja yhdenmukaisella tavalla tämän kartoituksen edellyttämä koealaverkosto, - toteuttamaan metsien ekojärjestelmän tehokas ja jatkuva valvonta, - luomaan tai täydentämään yhteensovitetulla ja yhdenmukaisella tavalla tämän tehokkaan ja jatkuvan valvonnan edellyttämä pysyvien koealojen verkosto. 2 Jäsenvaltioiden on toimitettava komissiolle 1 kohdassa tarkoitetuista koealaverkostosta sekä tehokkaan ja jatkuvan valvonnan koealaverkostosta kerätyt tiedot. 3 Yksityiskohtaiset säännöt tämän artiklan soveltamisesta ja erityisesti kartoitustietojen kokoamisesta, luonteesta, vertailukelpoisuudesta ja toimittamisesta annetaan 7 artiklassa säädettyä menettelyä noudattaen." 2 Korvataan 7 artikla seuraavasti: "7 artikla 1 Jos tässä artiklassa säädettyä menettelyä on noudatettava, asian saattaa päätöksellä 89/367/ETY(*) perustetun pysyvän metsäkomitean käsiteltäväksi komitean puheenjohtaja omasta aloitteestaan tai jonkin jäsenvaltion pyynnöstä. 2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3 a) Komissio päättää suunnitelluista toimenpiteistä, jos ne ovat komitean lausunnon mukaisia. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio päättää suunnitelluista toimenpiteistä ja soveltaa niitä välittömästi. (*) EYVL N:o L 165, 15.6.1989, s. 14."3 Korvataan 11 artikla seuraavasti: "11 artikla 1 Toiminnan kesto on kymmenen vuotta 1 päivästä tammikuuta 1987 alkaen. 2 Toiminnan täytäntöönpanon rahoittamiseen arvioidaan tarvittavan 29,4 miljoonaa ecua kaudeksi 1992 1996, josta kauden 1988 1992 varainhoito-ohjelman mukaan 4,2 miljoonaa ecua vuodeksi 1992. Ohjelman myöhempään soveltamiseen varattava rahamäärä on kirjattava voimassa olevaan yhteisön talouskehykseen. Talousarviosta vastuussa olevat viranomaiset päättävät käytettävissä olevista määrärahoista kunakin tilikautena ottaen huomioon Euroopan yhteisöjen yleiseen talousarvioon sovellettavan 21 päivänä joulukuuta 1977 annetun talousasetuksen(*) 2 artiklassa tarkoitetut asianmukaisen varainhoidon periaatteet. 3 Ennen 1 kohdassa tarkoitetun ajan päättymistä komissio jättää neuvostolle kertomuksen tämän asetuksen soveltamisesta ja mahdollisesti ehdotuksen sen jatkamisesta. (*) EYVL N:o L 356, 31.12.1977, s. 1. Asetus sellaisena, kuin se on viimeksi muutettuna asetuksella (ETY) N:o 610/90 (EYVL N:o L 70, 16.3.1990, s. 1)." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1992. Neuvoston puolesta Puheenjohtaja John COPE (1) EYVL N:o C 312, 3.12.1991, s. 6 (2) Lausunto on annettu 10 päivänä heinäkuuta 1992. (3) EYVL N:o C 106, 27.4.1992, s. 1 (4) EYVL N:o L 326, 21.11.1986, s. 2. Asetus sellaisena kuin se on muutettuna asetuksella (ETY) N:o 1613/89 (EYVL N:o L 165, 15.6.1989, s. 8).